Татар мәгарифе порталы
Татарстан Республикасы Милли китапханәсенең күргәзмәләр һәм мәдәни программалар бүлегендә шундый махсус күргәзмә эшли
Россия тарихында беренче тапкыр буларак үткәрелә торган кышкы Олимпия уеннарына багышлап, Татарстан Республикасы Милли китапханәсенең күргәзмәләр һәм мәдәни программалар бүлегендә (Казан, Кремль ур., 33) махсус күргәзмә эшли.
Сочида башланган һәм ачылыш тантанасы бүген 20.14 сәгатькә билгеләнгән XXII кышкы Олимпия уеннары күргәзмәдә кышкы спорт уеннары төрләре: хоккей, чаңгыда ике төр кушылган ярыш, чаңгыда узышу, трамлиннан чаңгы белән сикерү, фристайл, сноуборд, фигуралы шуу турында китаплар куелды. Дөньяда танылган спортчылар турында да мәгълүмат табарга була.
Күргәзмә киң катлам укучылар өчен кызыклы булачак, ай ахырына кадәр торачак, дип хәбәр итәләр ТР Милли музееннан.
Искәртеп үтәбез: Сочида 7-23 февральдә XXII кышкы Олимпия уеннары, аннары 7 -16 мартта XI кышкы Паралимпия уеннары уздырыла.
Чыганак: http://tat.tatar-inform.ru
Хәзер online: 0 кулланучы